Atbilde Nr.3

Lūdzam sniegt atbildi uz sekojošo jautājumu:
1. Saskaņā ar nolikuma 3.1.7. punkta prasībām, pretendentam jānodrošina speciālists ar sertifikātu siltumapgādes, ventilācijas un gaisa kondicionēšanas sistēmu būvdarbu vadīšanā un būvuzradzībā un ar Latvijas Saldētājiekārtu inženieru asociācijas (LSIA) izsniegtu sertifikātu. Pretendents sazinājies ar vairākiem apakšuzņēmējiem, un secinājis, ka šādu speciālistu ar diviem spēkā esošajiem sertifikātiem Latvijā ir samērā maz. Lūdzam Pasūtītāju izskatīt iespēju grozīt šī punkta prasību un atļaut pretendentiem piedāvāt divus speciālistus - vienu ar sertifikātu siltumapgādes, ventilācijas un gaisa kondicionēšanas sistēmu būvdarbu vadīšanā un būvuzraudzībā un otru - ar Latvijas Saldētājiekārtu inženieru asociācijas (LSIA) izsniegtu sertifikātu.
ATBILDE: 
Pasūtītājs vērš uzmanību, ka ir būtiski, lai būvdarbu veikšanā ir piesaistīts speciālists ar Latvijas Saldētājiekārtu inženieru asociācijas izsniegtu sertifikātu, kas atļauj darbību ar ozona slāņa noārdošām vielām un fluorētām siltumnīcefekta gāzēm. Pasūtītājs piekrīt, ka Pretendents var nodrošināt:
· vienu speciālistu, kuram ir spēkā esošs sertifikāts siltumapgādes, ventilācijas un gaisa kondicionēšanas sistēmu būvdarbu vadīšanā un būvuzraudzībā, un
· vienu speciālistu, kuram ir spēkā esošs Latvijas Saldētājiekārtu inženieru asociācijas (LSIA) izsniegts sertifikāts.
Minētās kvalifikācijas var būt vienai un tai pašai personai vai arī tās var nodrošināt divi dažādi speciālisti.

